আমাদের প্রতিবেশী রাষ্ট্র ভারত সফটওয়্যার ডেভেলপমেন্ট খাতে সারা পৃথিবীতে সুনাম অর্জন করেছে। প্রতি বছর সফটওয়্যার রপ্তানি করে বিলিয়ন ডলার আয় করছে। বর্তমানে বাংলাদেশেও বিভিন্ন সফ্টওয়্যার প্রতিষ্ঠান সফ্টওয়্যার রপ্তানি শুরু করেছে এবং বছরে মিলিয়ন ডলার আয়ও হচ্ছে ওই সফটওয়্যার রপ্তানি থেকে। আন্তর্জাতিক বাজারে সফটওয়্যার রপ্তানি করার জন্য আন্তর্জাতিক মানের সফটওয়্যার ডেভেলাপ করতে হয়। দেশের সফটওয়্যার প্রতিষ্ঠানগুলোকে তাই নিজেদের মান উন্নয়নের জন্যে প্রয়োজনীয় উদ্যোগ নিতে হবে। সফটওয়্যার শিল্পের বিকাশ ও রপ্তানির ক্ষেত্রে ভারতের এই অভাবনীয় সাফল্যের মূলে আছে মানসম্পন্ন বা কোয়ালিটি সফটওয়্যার ডেভেলপমেন্টের বিশেষ দক্ষতা। আন্তর্জাতিক মানসম্পন্ন সফটওয়্যার ডেভেলপ করার জন্য তাই স্থানীয় সফটওয়্যার প্রতিষ্ঠানগুলোকে বিশেষ মনযোগী হতে হবে।